cyanic-selkie/wikianc huggingface dataset:
Akkadisk
Satssyntaks
I nominalsetningar blir det ikkje bruka noko kopulativt verb i akkadisk, det vil seie verb som det norske «vera». I staden for dette står det predikativt bruka substantivet eller adjektivet i stativ, som til dømes i Awīlum šū šarrāq. («denne mannen er ein tjuv»).
Ordforråd
På grunn av den intensive språkkontakten fyrst med sumerisk og seinare med arameisk, består det akkadiske ordforrådet av eit stort tal lånord frå desse språka. Dei arameiske lånorda var dei fyrste hundreåra i det fyrste tusenenåret før Kristus hovudsakleg avgrensa til Nord- og Mellom-Mesopotamia, mens dei sumeriske lånorda var utbreidde i heile språkområdet. I tillegg til orda frå dei nemnte språka, blei enkelte substantiv innanfor områda riding og hushald lånte inn frå hurrittisk og kassittisk. Nokre få lånord stammar frå ugarittisk.
På grunn av ordstillinga, som var veldig forskjellig frå ikkje-semittiske språk, var det ikkje mogleg for akkadarane å overta sumeriske eller hurrittiske verb i den semittiske rotbøyinga. På grunn av dette blei berre substantiv og enkelte adjektiv lånte inn frå desse språka. Sidan derimot arameisk og ugarittisk er semittiske språk, og dermed har rotbøying, kunne akkadisk overta enkelte verb og også mange substantiv frå desse språka.
Men også akkadisk var kjelde for lånord, framfor alt til sumerisk. Nokre eksempel er: sumerisk da-rí (varig, frå akkadisk dāru), sumerisk ra-gaba (ridande, bodberar, frå akkadisk rākibu).
Dømetekst
Den fylgjande vesle teksten er paragraf 7 i lovane til Hammurabi, som blei skrivne rundt 1700-talet f.Kr. Forkortingane st.cs. og st.abs. står for høvesvis "status constructus" og "status absolutus".
Omsetting: «Viss ein medborgar ut av handa på ein annan medborgar eller ein slave til ein medborgar utan vitne eller semje kjøper eller tar i forvaring sylv, gull, ein slave, ei slavinne, eit storfe, eit får, eit esel eller noko som helst anna, er denne medborgaren ein tjuv og blir drepen.»
Bărăgansletta
Klima
Bărăgansletta har varme og tørre somrar og varmerekorden for heile Romania (44,5 °C) vart sett ved Ion Sion på denne sletta. Vintrane er kalde og kan stundom verte råka av snøstormar kalla crivăţ. Dette har òg gjeve opphav til namnet på sletta, som kjem frå kumansk. Namnet tyder 'staden der snøstormen rasar'.
På grunn av klimaet er området rekna som ein av dei mest ugjestmilde områda i Romania og dei kommunistiske styresmaktene i Romania massedeporterte mange menneske her i 1950-åra.
Tomsk oblast
Tomsk oblast (russisk skrift То́мская о́бласть) er eit oblast i Russland, i Sibir. I 2002 hadde det eit folketal på 1 046 800.
Tomsk oblast er ei føderal eining i den russiske føderasjonen. Hovudstaden i oblastet er Tomsk (Томск). Oblastet ligg søraust på den vestsibirske sletta, sørvest i Sibir føderale distrikt. Russisk verksemd i området starta for fullt på 1600-talet. Tomsk vart grunnlagd i 1604. Mestedelen av flatevidda på 316 900 km² er lite tilgjengeleg. Mykje av landskapet er taiga med skog og myr. Oblastet grensar til Krasnojarsk kraj og oblasta Tjumen, Omsk, Novosibirsk, og Kemerovo.
Folkesetnad
Dei største byane er:
Dei største etniske gruppene er:
Hala-'l Badr
Hala-'l Badr (eller Hala-'l Bedr / Hallat al Badr, på arabisk حلا البدر) er ein vulkan nordvest i Saudi-Arabia. Vulkanen er ei sinderkjegle og ligg i nordausthjørnet av platåfjellet Thadra i al Jaww-bekkenet, som er eit erosjonsskilje mellom Harrat ar-Rahah og Harrat al 'Uwayrid. Utbrotshistoria er så langt ukjend, men geologiske studiar har synt at Hallat al Badr hadde utbrot ein gong under holocen, og dei siste lavastraumane var i al Jaww-bekkenet. Badr har ein vulkaneksplosivitetsindeks (VEI) på minst 2, så er kapabel til å produsere ei utbrotssøyle som er minst 5 km høg.
Holmestrand Idrettsforening
Holmestrand Idrettsforening er eit idrettslag heimehøyrande i Holmestrand, stifta 21. mai 1901. Idrettslaget er aktivt med fotball, handball, symjing og turn på programmet. Holmestrand-laga spelar i svart-og-kvitstripete trøyer og elles svart.
Gorgan
Gorgan (persisk skrift گرگان‎) kaspisk Vergen, tidlegare Astarabad (persisk اَستِر آباد‎), òg skrive av Asterabad), er hovudstaden i provinsen Golestan i Iran. Han ligg kring 400 km nordaust for Teheran, kring 30 km inn frå Kaspihavet. I 2006 hadde byen kring 270 000 innbyggjarar.
Byen har ein regional flyplass og fleire universitet. Gorgan lufthamn opna i september 2005. Om lag 150 km aust for Gorgan ligg Golestan nasjonalpark.
Historie
Det finst fleire arkeologiske funnområde ved Gorgan, mellom anna Tureng Tepe og Shah Tepe med funn frå steinalderen og koparsteinalderen. Under Partia og Sassanidedynastiet blei Den store muren ved Gorgan bygd.
Geografi og klima
Den vide Dasht-e Gorgan (Gorganslettene) ligg nord for byen og dekkjer kring 1700 km².
Generelt har Goelstan eit moderat og fuktig klima. Elburz-fjella og nærleiken til Kaspiahvet styrer mykje av klimaet. Den årlege middeltemperaturen er 18,2 °C og i den normale årsnedbøren er 600 mm.
Samuel Kleinschmidt
Samuel Petrus Kleinschmidt var ein tysk herrnhutermisjonær og språkforskar på Grønland.
Liv og virke
Kleinschmidt var fødd i Alluitsoq på Grønland. Han var son av den tyske misjonæren Konrad Kleinschmidt og den danske kona hans, Christina Petersen. I og med at han var fødd på Grønland med tysk far og dansk mor vart Kleinschmidt trespråkleg.
Samuel Kleinschmidt spelte ei avgjerande rolle for utviklinga av grønlandsk då han publiserte ei grønlandsk–tysk ordbok og ein grammatikk (i 1851) og samtidig utarbeidde ei grønlandsk rettskriving, som vart ståande til 1973. Kleinschmidt sin grammatikk er framleis ei sentral kjelde for arbeidet med grønlandsk grammatikk.
Han laga også den første omsetjinga av Bibelen til grønlandsk. Han vart lærar på seminariet i Nuuk i 1859 etter at fleire konfliktar med kyrkjelyden hans førte til at han fekk avskjed derifrå. Etter at han vart sagt opp, arbeidde Kleinschmidt på Seminariet i Nuuk.
I Nuuk er ein skole kalla opp etter han.
Shogo Matsuo
Shogo Matsuo er ein japansk fotballspelar.
Han spela for klubbane Arte Takasaki, AC Nagano Parceiro og FC Ryukyu.
Kenichi Nozawa
Kenichi Nozawa er ein japansk fotballspelar.
Han spela for klubbane Sagawa Printing og AC Nagano Parceiro.
Kanta Inoue
Kanta Inoue er ein japansk fotballspelar.
Kazuki Arinaga
Kazuki Arinaga er ein japansk fotballspelar.
Han spelar for klubben AC Nagano Parceiro (2019).
Minato Yoshida
Minato Yoshida er ein japansk fotballspelar.
Han spela for klubbane AC Nagano Parceiro og MIO Biwako Shiga.
Harry Dean Stanton
Harry Dean Stanton var ein USA-amerikansk skodespelar, musikar og songar. I ein karriere som varte meir enn seks tiår, hadde Stanton roller i filmar som Cool Hand Luke (1967), Kelly's Heroes (1970), Dillinger (1973), The Godfather Part II (1974), Alien (1979), Escape from New York (1981), Christine (1983), Repo Man (1984), Pretty in Pink (1986), The Last Temptation of Christ (1988), Wild at Heart (1990), The Straight Story (1999), The Green Mile (1999), Alpha Dog (2006) og Inland Empire (2006). Han hadde ei sjeldan hovudrolle i Wim Wenders-filmen Paris, Texas (1984) og Lucky (2017), den siste filmen hans.
Han var ein favoritt hos regissørane Sam Peckinpah, John Milius, David Lynch og Monte Hellman, og var òg nær ven med Francis Ford Coppola og Jack Nicholson. Han var forlovaren til Nicholson i bryllaupet hans i 1962.
I 2017, like før han døydde, var han òg med i Twin Peaks: The Return, der han gjentok rolla han hadde hatt som Carl Rodd i filmen Twin Peaks: Fire Walk with Me.
Otto Sinding
Otto Ludvig Sinding var ein norsk målar og teiknar frå Kongsberg som vert rekna til dei seinromantiske landskapsmålarane. Han vert mellom anna omtala som Lofotens målar. Stephan Sinding og Christian Sinding var to yngre brør.
Liv og gjerning
Sinding tok juridisk embetseksamen i 1860 og var tilsett som kopist i Indredepartementet då han i 1867 vart elev ved Johan Fredrik Eckersberg sin målarskule i Kristiania. Året etter heldt han fram studiane på kunstakademiet i Karlsruhe i Tyskland, i perioden 1869-73 under landsmannen Hans Gude. Seinare reiste Sinding til München, der han vart kjend med verk av Arnold Böcklin. Målarane i München var då særleg på jakt etter stemning i bileta sine. Sinding fekk her undervisning av tyskaren Carl von Piloty, og Sinding vart inspirert av dei effektfulle historiemåleria til Piloty.
Vinteren 1881/82 budde Sinding ei tid i Svolvær. På grunnlag av skisser utført på staden måla han store og panoramaliknande landskapsbilete i atelieret i München. Sommaren 1882 vart Vinterdag i Lofoten utstilt i Kristiania, med dette måleriet fekk Sinding sitt gjennombrot som målar. Hans Fra Reine i Lofoten vart også laga i 1882. Vinteren 1886 var han på ny i Lofoten, der han henta idear og inspirasjon til mange av sine mest kjende måleri.
Sinding fann motiva i den norske naturen, folkelivet og frå norsk historie. Slaget ved Svolder frå 1883 er hans kanskje mest kjende historiemåleri. Mellom dei beste måleria hans er elles dei reint saklege naturskildringane av sjø og fjell i Lofoten, til dømes Snelandskap fra Svolvær frå 1883. Sinding debuterte på Høstutstillingen i 1885, ti år seinare hadde han si fyrste separatutstilling.
Frå 1891 heldt Sinding til på Lysaker vest for Oslo. På den tida var han med på å illustrere Asbjørnsen og Moes eventyrsamlingar, saman med mellom andre Theodor Kittelsen og venen Erik Werenskiold. I 1903 returnerte Sidning til München og budde der til han døydde. Frå 1905 arbeidde han som professor ved Akademie der Bildenden Künste München.
Verdscupen i sjakk 2007
Verdscupen i sjakk i Kanty-Mansijsk 2007 var ei sjakkturnering som kvalifiserte for Verdsmeisterskapen i sjakk 2009 og Verdsmeisterskapen i sjakk 2011. Den vart arrangert med 128 spelarar som ei utslagsturnering (cup) mellom 24. november og 16. desember 2007 i Khanty-Mansijsk i Russland.
Turneringa samla eit fleirtal av dei beste spelarane i verda. Den vart vunnen av Gata Kamsky frå USA. Han vann finalen over fire parti mot Alexei Shirov frå Spania med 2.5–1.5. To 17 år gamle spelarar, Sergej Karjakin frå Ukraina og Magnus Carlsen frå Noreg nådde semifinalane.
Desse 4 semifinalistane var dermed også direkte kvalifiserte for FIDE Grand Prix 2008-2009, som kvalifiserer til Verdsmeisterskapen i sjakk 2011.
Ritseula
Ritseula (georgisk რიცეულა Ritseula) er ei elv i Ambrolauri kommune i Georgia. Ho er ei sideelv til Rioni frå høgre og har opphavet sitt i fjellkjeda Ratsja.
Verdscupen i sjakk 2007
Kvalifisering til VM 2009
Verdscupen i 2007 er ein del av kvalifiseringa for Verdsmeisterskapen i sjakk 2009. Gata Kamsky, som vinnar av turneringa, skal spele ein tvekamp over 8 parti mot Veselin Topalov hausten 2008, om retten til å spele mot dåverande verdsmeister om Verdsmeisterskapen i sjakk 2009. Dette vil bli ein kamp mot vinnaren av Verdsmeisterskapen i sjakk 2008, som går mellom noverande verdsmeister i sjakk Viswanathan Anand, India og utfordraren, tidlegare verdsmeister Vladimir Kramnik, Russland.
Framståande ikkje-deltakarar
Vladimir Kramnik og Veselin Topalov fekk ikkje lov til å vere med, på grunn av dei privilegia dei allereie hadde i VM-kvalifisering og VM-kampar for 2008 og 2009.
Alle dei andre leiande spelarane, også verdsmeister Viswanathan Anand hadde høve til å delta. Men Anand, som nettopp var blitt verdsmeister, og som skulle spele VM-kamp hausten 2008, valde å ikkje delta.
Tre andre spelarar som nettopp hadde deltatt i Verdsmeisterskapen i sjakk 2007 i Mexico - Péter Lékó, Aleksander Morozevitsj og Boris Gelfand - valde å ikkje delta. Lékó og Morozevich avslo å delta som ein protest mot dei privilegia som var gitt til Kramnik og Topalov i VM-kvalifisering og VM-kampar for 2008 og 2009.
Den einaste av dei andre spelarane frå topp 30 i verda som ikkje deltok var Judit Polgár.
Kvalifisering
Den endelege lista over dei 128 deltakarane var følgjande:
Framståande deltakarar
(To spelarar av dei 128 vart ikkje med i turneringa - den eine på grunn av sjukdom, den andre på grunn av problem med visa).
Reglane for turneringa mv
Turneringa vart arrangert på same måten som FIDE sine Verdsmeisterskap 1998-2004: Kvar runde bestod av ein kamp over to parti med full tenketid, med unntak av finalen, som gjekk over 4 parti. Viss det var uavgjort etter dei to første partia så blei det spelt omspel, ekstra parti med kortare tenketid.
tenketida for dei vanlege partia var 90 minutt for dei 40 første trekka, med 30 minutt for resten av partiet, med 30 sekund i tillegg for kvart trekk. Omspela var først to parti hurtigsjakk (25 minutt kvar + 10 sekund pr trekk); følgd av to parti lynsjakk, viss nødvendig (5 minutt kvar + 10 sekund pr trekk); følgd av eit enkelt parti Armageddon-sjakk viss nødvendig (kvit har 6 minutt og må vinne, svart har 5 minutt og vinn kampen med remis - det blir trekt lodd før partiet, og vinnaren av loddtrekninga får velje om han vil ha kvit eller svart).
Pengepremiane var frå (US dollar) $ 6,000 for spelarane som vart slått ut i første runde til $ 80,000 for tapande finalist og $ 120,000 for vinnaren.
Runde 1
Dei fleste toppspelarane gjekk vidare. Av dei 32 som var rangert øvst, var dei einaste som vart slått ut Pavel Eljanov (19), Konstantin Landa (25) og Pentala Harikrishna (32).
Runde 2
Av dei 32 øvst rangerte vart Teimour Radjabov (3) og Loek van Wely (24) slått ut etter dei to ordinære partia. Ytterlegare 3 av dei 32 øvst rangerte vart slått ut i omspela: Rustam Kasimdzhanov (22), Andrei Volokitin (26) og Vadim Zvjaginsev (30). Dermed var 24 av dei 32 øvst rangerte tilbake, saman med 8 som var rangert lenger nede.
Høgt rangerte som trengde omspel for å gå vidare omfatta Vassily Ivanchuk (1), Magnus Carlsen (10), Ruslan Ponomariov (14) og Wang Yue (15).
Runde 3
Etter dei to partia med full tenketid hadde 10 av dei 16 kampane fått ein vinnar: Dette var: Alexei Shirov (rangert som nr 5), Michael Adams (7), Evgeny Alekseev (8), Magnus Carlsen (10), Gata Kamsky (11), Vladimir Akopian (12), Dmitry Jakovenko (13), Ruslan Ponomariov (14), Wang Yue (15) og Ivan Cheparinov (31). Cheparinov slo ut rangert nr 2, Shakhriyar Mamedyarov.
Dei andre 6 kampane vart avgjort etter omspel. Vinnarar var: Liviu-Dieter Nisipeanu (33) (som slo ut topprangerte Vassily Ivanchuk), Krishnan Sasikiran (35), Evgeny Bareev (41), Levon Aronian (4), Peter Svidler (6), Sergej Karjakin (17).
Runde 4
I partia med full tenketid vann Shirov, Ponomariov, Carlsen, Karjakin og Cheparinov sine respektive kampar mot Akopian, Sasikiran, Adams, Nisipeanu og Wang Yue. Dei andre tre kampane (Jakovenko-Aronian, Svidler-Kamsky og Bareev-Alekseev) gjekk vidare til omspel, med sigrar for Jakovenko, Kamsky og Alekseev.
Runde 5 - kvartfinale
I kvartfinalen vann Shirov 2-0 over Jakovenko, Kamsky 1,5-0,5 over Ponomariov og Magnus Carlsen 1,5-0,5 over Ivan Cheparinov. I omspelet vann Sergej Kajakin 1,5-0,5 mot Alekseev.
Runde 7 - finale
Finalen gjekk over 4 parti, deretter om nødvendig omspel. Gata Kamsky vann finalen mot Alexei Shirov, etter remis i første parti, siger med kvit i andre parti, og remisar i tredje og fjerde parti. Dermed 2,5-1,5 til Kamsky.
La Neuveville
La Neuveville er ein kommune i distriktet Bern-Jura i kantonen Bern i Sveits. Kommunen har innbyggjarar  og eit areal på. Han ligg i den fransktalande Bern-Jura (Jura Bernois).
Lukhuni
Lukhuni (georgisk ლუხუნი Lukhuni) er ei elv i Ambrolauri kommune i Georgia. Ho er ei sideelv til Rioni frå høgre. Kjelda har ho i fjellkjeda Letsjkhumi.
Haldde
Haldde er ein fjelltopp i Alta kommune, Finnmark, 1149 moh. Toppen ragar høgast av alle fjella rundt Altafjorden.
Namnet er samisk og tyder «det heilage fjellet».
Historie
Eit magnetisk-meteorologisk observatorium vart bygd på Haldde 904 moh etter initiativ av professor Kristian Birkeland som såg for seg at nordlyset kunne ha påverknad på vêret. I 1899 fekk han Stortinget si godkjenning til å bygge observatorium på Haldde. To provisoriske bygg vart sett opp på toppane dei kalla Sukkertoppen og Talviktoppen. Birkeland overvintra sjølv på Haldde vinteren 1899-1900. Sem Sæland som seinare vart den første rektoren på Noregs Tekniske Høgskole i Trondheim, hadde ansvaret for observatoriet på Talviktoppen som vart gjeve opp alt etter den første sesongen. Birkeland sin avhandling om «Den norske aurora borealis ekspedisjonen 1899-1900» kom ut på fransk med eit tittelblad pryda av ei teikning av Haldde og det reine norske flagget (utan unionsmerket) sjølv om det vart trykt i 1901.
Fra 1910 gav staten midlar til fast drift. I ein søknad om stønad til føretaket understreka han at observatoriet ville verte ei gullgruve for vinskapelege oppdagingar som særleg kunne kome meteorologien til gode og på den måten vere til nytte for fiskarane i området. Forslaget vart støtta av ein universitetskomite som bestod av professorane Mohn, Schiøtz, Geelmuyden, Størmer og Bjerknes. I grunngjevinga deira heiter det: «På grunn av de sterke temperaturmotsetninger, især om vinteren, mellom det varme Golfstrømvann utenfor og den sibirske kulde inne på Finnmarksvidden, opptrer de bevegende krefter i atmosfæren med usedvanlig voldsomhet, og gjør Finnmark til et av de stormfulleste steder på jorden og derfor til et usedvanlig gunstig sted for studiet av dynamisk meteorologi»
Ein ny bygning stod ferdig i 1912 og utvida i 1914-15. I tillegg til observatoriebygningen vart det oppført ein hovudbygning med fire leilegheiter, kontor og instrumentrom. Utanfor førte underjordiske gangar til akkumulatorrom, vaskehus og badstu. Det vart bygd 9 km køyreveg, og om vinteren gjekk det transport langs ein taubane. På det meste budde det tre barnefamiliar på Haldde. Etter påbygging vart så observatoriet fast bemanna i 15 år (1912-1926). Bestyrar frå 1912 var Ole Andreas Krogness (født 1886, død 1934). Seinare flytta Krogness til Tromsø, og svensken Hilding Köhler vart bestyrar (1918-26). Då Stortinget avgjorden nedlegging i 1926, var grunngjevinga dei høge kostnadane. Verksemda vart då flytta til det nye Nordlysobservatoriet i Tromsø. Krogness er gravlagt i Nesttun med ei støtte henta frå Haldde.
Tyskarne brann bygningen i 1944. Berre murane stod tilbake.
I 1974 fekk Alta besøk av Olaf Devik som hadde ansvaret for dei meteorologiske observasjonane på Haldde observatorium frå 1915-1918. Han foreslo restaurering av bygningane, og det var slik Alta historielag kom i gang med restaureringa av Haldde. Alta kulturutvalg fekk midlar til restaureringen av kommunen, og Norsk kulturråd gav 150 000 kr til restaureringa i 1982. Alta historielag hadde ansvaret for restaureringa fram til 1985. Då overtok Alta Museum det faglege arbeidet. Alta historielag har fått gullmedalje for innsatsen ved Haldde-restaureringa frå «Den internasjonale organisasjon for geomagnetisme og aeronomi».
Aktiviteter
I dag er Haldde-toppen ein ynda utfartsstad for ivrige turgåarar, og kvart år vert Haldde-marsjen halde av Alta IF si handballgruppe. Det er høve for overnatting, med sengeplass for tolv personar.
Juliette Commagere
Juliette Commagere er ein USA-amerikansk songar-låtskrivar, som tidlegare var songar og keytarist i bandet Hello Stranger. I 2008 byrja ho på ein solokarriere med utgjevinga av Queens Die Proudly.
Commagere har òg spelt med Maynard James Keenan i Tool på prosjektet Puscifer, The Bird and the Bee, Nick Lowe, Ry Cooder, Linda Perry og Liz Phair.
Hardanger Folkeblad
Hardanger Folkeblad er ei avis som vert utgjeven i Odda i Vestland fylke.
Redaktør er Trygve Syse. Avisa har fem redaksjonelle medarbeidarar. Avisa vart starta i noverande form i 1949, men har forgjengarar som går attende til 1918. Avisa kjem ut tre gonger i veka, både i papir og elektronisk på Internett. Avisa har òg ei eiga nettutgåve som vert oppdatert kvar dag.
Malleray
Kommunen ligg i Vallée de Tavannes (Tavannesdalen) ved breidda av elva Birs.
Mul Mantra
«Mul mantra» eller «mul mantar» er den heilagaste bønna i sikhismen. Ho er også det første verset i sikhane sitt heilage skrift, Guru Granth Sáhib. Bønna vart skriven av guru Nának, grunnleggjaren til sikhismen, som ei enkel bønn som også samanfattar dei viktigaste grunntruene i sikhismen.
Loveresse
Loveresse er ein kommune i distriktet Bern-Jura i kantonen Bern i Sveits. Kommunen har innbyggjarar  og eit areal på. Kommunesenteret ligg 761 meter over havet. Han ligg i den fransktalande Bern-Jura (Jura Bernois).
Kommunen ligg på sørsida av åsen Moron i Vallée de Tavannes (Tavannesdalen).
Chávez Ravine av Ry Cooder
Chávez Ravine: A Record by Ry Cooder er det ellevte studioalbumet til Ry Cooder. Det er det første konseptalbumet og historiske albumet hans, og fortel soga om Chávez Ravine, eit meksikansk-amerikansk samfunn som vart øydelagd i 1950-åra for å få plass til offentlege bustader. Husa vart aldri bygde. Til slutt bygde Brooklyn Dodgers eit stadion på staden, då dei flytta til Los Angeles.
Chávez Ravine vart nominert til Grammyprisen for beste moderne folkealbum i 2006.
Yuta Shimomura
Yuta Shimomura er ein japansk fotballspelar.
Han spela for klubbane AC Nagano Parceiro, Japan Soccer College, Maruyasu Okazaki og FC Ryukyu.
Crivăţ
Crivăţ er ein nordaustleg vind i Moldavia, Dobrudsja og Bărăgansletta i Romania. Om vinteren kan vindstyrken kome opp i 30-35 m/s (108-126 km/h) og føre til snøstorm.
Mazandaran
Mazandaran (persisk استان مازندران, Ostān-e Māzandarān/Ostâne Mâzandarân) er ein av 31 provinsar i Iran, langs sørkysten av Kaspihavet og like ved Alborzfjella sentralt i det nordlege Iran. Med klokka grensar han til Golestan, Semnan, Teheran, Alborz, Qazvin og Gilan. Sari er den største byen og hovudbyen i provinsen.
Mazandaran er ein av dei tettast folkesette provinsane i Iran og har forskjellige naturressursar, særleg store olje- og naturgassreservoar. Dei fire største fylka i provinsen er Sari, Babol, Amol og Qaemshahr. Provinsen vart grunnlagd i 1937 og han vart erklært den andre moderne provinsen etter naboprovinsen Gilan.
Naturen er variert med sletter, præriar, skogar og regnskogar som strekkjer seg frå sandstrendene ved Kaspihavet til dei kuperte og snødekte Elburz, inkludert Damavand, eit av dei høgaste fjella og vulkanane i Asia.
Mazandaran er ein stor produsent av oppdrettsfisk, og akvakultur er eit viktig økonomisk bidrag til det tradisjonelle jordbruket. Ei anna viktig næring er turistindustrien og folk frå heile Iran kjem og vitjar dette området. Mazandaran er òg eit blømande senter for bioteknologi og ingeniørvitskap.
Det har budd menneske i området i minst 75 000 år. Nyare utgravingar i Goher Tippe synte at området har vore urbanisert i meir enn 5000 år og området vert i dag rekna som ein av dei viktigaste historiske stadane i Iran. Han har spelt ei viktig rolle i kulturell og urban utvikling i regionen.
Innfødde folk i regionen omfattar dei etniske mazanderanarane som snakkar eit iransk språk som liknar med på gilaki og sangiseri.
Bjarte Sindre
Bjarte Sindre er ein norsk lektor, lokalhistorikar og forfattar. Han er fødd i Kinn i Flora kommune i Sogn og Fjordane.
Mazandaran
Klima
Det er ofte snøfall i Elburz-området, som går parallelt til sørkysten av Kaspihavet. Fjella deler provinsen i mange isolerte dalar. Provinsen har eit moderat, subtropisk klima med ein middeltemperatur på 25 °C om sommaren og kring 8 °C om vinteren. Det kan falle mykje snø i fjella om vinteren, men sjeldan ved havnivå.
Bjarte Sindre
Sindre var rektor ved Flora vidaregåande skule i perioden 1980-1999, og han har vore leiar i Sogn og Fjordane Skrivelag. Han har òg vore aktiv i Kringkastingsringen sitt arbeid for skiping av lokalradioar i Sogn og Fjordane. I 2011 vart han tildelt kulturprisen til Flora kommune.
I 2010 gav Sindre ut Asgeir Åsason, første bok i romanserien Odins smykke, der handlinga er lagt til vikingtida.
Pave av den koptiske kyrkja i Alexandria
Dette er ei liste over pavane av Alexandria og patriarkane for heile Afrika på den heilage Sankt Markus' stol. Pavane er leiarar for den koptiske kyrkja.
Ingen pave frå 326 til 328
Ingen pave frå 454 til 457 Ingen pave frå 907 til 910
Ingen pave frå 1216 til 1235
Ingen pave frå 1852 til 1854
Ingen pave frå 1870 til 1874
Ingen pave frå 1944 til 1946
Ingen pave frå 1956 til 1959
Biletkunst
Biletkunst viser til kunstformer som på eitt eller anna vis dannar eit bilete for tilskodaren. Gamle slike kunstformer er målarkunst, teikning og grafikk, medan fotografi, film og graffiti er blitt kalla biletkunst i nyare tid.
Monible
Monible er ei lita grend i ein ås nær Sornetan.
Mont-Tramelan
Mont-Tramelan er ein kommune i distriktet Bern-Jura i kantonen Bern i Sveits. Kommunen har innbyggjarar  og eit areal på. Kommunesenteret ligg 1060 meter over havet. Han ligg i den fransktalande Bern-Jura (Jura Bernois).
Purana
Purana (sanskrit पुराण purāṇa, 'frå gamalt av') er namnet på fleire samlingar av hinduskrifter som inneheld ei rekke historier og allegoriar. Dei blei til etter vedaene, puranaene rekna som mahapurana, 'store puranaer', frå rundt 200-talet til 1100-talet. Desse puranaene er rekna for å gje truverdig kunnskap om hindugudar, ritar og stader. Dei mange andre puranaene blir gjerne kalla upapurana, 'lågare puranaer'. Utbreidde typar er sjtalapurana, som handlar om eit enkelt hindutempel eller pilegrimsstad, og kulapurana, som typisk tek for seg opphavet til ein kaste.
Mont-Tramelan
Han består av spreidde busetnader (Les Fontaines, La Paule und Les Places).
Nods
Nods er ein kommune i distriktet Bern-Jura i kantonen Bern i Sveits. Kommunen har innbyggjarar  og eit areal på. Han ligg i den fransktalande Bern-Jura (Jura Bernois).
Prinsesse Astrid, fru Ferner
Prinsesse Astrid, fru Ferner er den andre dottera til kronprins Olav og kronprinsesse Märtha. Søskena hennar er kong Harald V av Noreg og prinsesse Ragnhild, fru Lorentzen.
12. januar 1961 gifta Prinsesse Astrid seg med Johan Martin Ferner, og fekk då det offisielle namnet og tittelen Prinsesse Astrid, fru Ferner. Paret har fem ungar, Cathrine Ferner Johansen, fødd 22. juli 1962, Benedikte Ferner, fødd 27. september 1963, Alexander Ferner, fødd 15. mars 1965, Elisabeth Ferner, fødd 30. mars 1969 og Carl-Christian Ferner, fødd 22. oktober 1972. Paret bur i Oslo.
Dei første åra etter at Kong Olav kom på trona, bisto Prinsesse Astrid far sin mykje, og fungerte som landets førstedame. Dette var fordi Olav var enkemann då han blei konge, og den eldre syster hennar, Prinsesse Ragnhild, fru Lorentzen, var busett i Brasil.
Prinsesse Astrid har engasjert seg for fleire veldedige organisasjonar. Ho har hatt ei hovudinteresse for barn og unge med lese- og skrivevanskar, noko både ho sjølv og far hennar har slite med.
Astrid har fått ei lang rekkje utmerkingar og dekorasjonar, m.a. storkross med kjede av St. Olavs Orden. Heilt sidan mora hennar, kronprinsesse Märtha døydde, har Astrid vore den høge beskyttaren til Norges Lotteforbund.
Titlar
Prinsesse Astrid av Noreg (1932-1961) Prinsesse Astrid, fru Ferner
Guru Granth Sáhib
Adi Granth, oftast omtala som Sri Guru Granth Sáhib dji, er den heilage boka i sikh-trua. Boka vart samla i 1604 av Guru Ardjan, den femte sikh-guruen. Sidan 1708, då ho vart den ellevte guruen deira, har sikhar sett på henne som den levande kroppsleggjeringa av dei tidlegare guruane.
Namnet «Guru Granth Sáhib» inneheld tre ord som har spesielle tydingar her. «Guru», som i opphav er eit sanskrit ord, tyder lærar, særleg religiøs lærar. Sikhane og hinduane meiner at gu tyder ‘mørk’ og ru tyder ‘lys’. Ordet viser derfor at boka leier menneske frå eit liv av mørk fåkunne til Gud sitt lys. «Granth» på hindi og sanskrit tyder berre «bok», men sikhane tolkar det som «den heilage boka av gurdvaraene». «Sáhib» tyder venn, eigar eller herre og viser her at boka er leiaren som sikhar må følgja.
Teksten
Guru Granth Sahib inneheld 5.894 religiøse og filosofiske songar med definerte melodiar.
Songane i Guru Granth Sahib vart skrivne av forskjellige menneske på forskjellige tider. Den største delen av dei vart skrivne av seks av dei ti sikh-guruane: Guru Nanak (976 vers), Guru Angad (61 vers), Guru Amar Das (907 vers), Guru Ram Das (679 vers), Guru Ardjan (2.216 vers) og Guru Tegh Bahadur (118 vers). Men boka samlar også mange songar skrivne av hinduar and muslimar. Ho inkluder òg nokre få songar skrivne av andre sikhar. Songane skrivne av guruane heiter gurbáni, og songane skrivne av dei andre heiter bhagatbáni og bhattbáni
Guru Ardjan valde ut songane som han ville ha i Guru Granth Sahib for den spirituelle kvaliteten dei hadde. Han tok derfor ikkje med songar som gav ein kjensle for egoet eller kaste, lovprisa sosial rang eller asketisme, eller brukte seksuelle metaforar. Han sette spesiell pris på songar skrivne på daglegdags språk eller dialekt, og ikkje på eit opphøgd litterært språk. Emne for songane er mellom anna ros av Gud, leiting etter Gud, måtar å stå i samband med Gud, moralske reglar om korleis ein bør leva og litt teologisk grunding om Gud og verda. Dei legg vekt på reint og vilkårslaus elsk for Gud, eit liv som vert levd for å hugsa Gud og torv for ein ekte guru som kan leia ein på vegen til Gud. Mange songar skildrar sjela som Gud sin ektemake, eina i eit uskiljande samband. Menneske må derfor ikkje gå vekk frå Gud, og må leva i og med Gud.
Under høgtider, eller i stunder prega av sorg eller glede, er det vanleg å lesa heile Guru Granth Sahib frå byrjinga til slutten utan pause. Denne seremonien, som heiter akhand path tek omtrent 48 timar og kan utførast i ein gurudvara eller i sikhar sine hus.
Musikken
Guru Ardjan gav kvar song i Guru Granth Sahib ein melodi. Nokre av dei var tradisjonelle, men han skreiv òg melodiar for mange songar som ikkje hadde det. Han ordna melodiane basert på raga-systemet frå hindustani-musikk, den nord-indiske klassiske musikktradisjonen. Kvar raga har kjensler og stemningar i hindustani-musikk. Guru Ardjan brukte ragaene som hadde kjensler som han meinte passa best med ånda i musikken. Han valde ikkje ragaer som var for glade eller for triste, eller var for klassiske, prydelege eller hadde skilt seg for mykje frå folkemusikken. Kvar song har ei innleiing i Guru Granth Sahib som nemner kva for ein raga som må brukast med han, og boka har eit etterord som skildrar ragaene. Det finst 31 ragaer i alt i Guru Granth Sahib.
Samisk religion
Samisk religion før kristendommen var ein naturreligion og bestod av fleire gudar. Dei trudde på ander og at naturen var besjela.
Register
Register (av lat. regerere, føre inn, skrive opp) er:
Samisk religion
Gudar og makter
I nokre av 1700-talframstillingane av samisk religion vert den samiske gudeverda delt inn i fire grupper, basert på kva for eit rike dei heldt til i. Underjordiske gudar, gudar som heldt til på jorda, himmelske gudar, og overhimmelske gudar.
Solguden Beaivi var den sentrale guden i samisk religion og skaparguden Ipmils son. Ordet «Ipmil» vert òg brukt om den kristne guden av kristne samar. Andre store gudar i samisk religion var allfader-guden Dearpmis og toreguden Horagállis. Denne guden var ein himmelsk gud, og var vêrguden, vass- og havguden og guden over liva til menneska og ansvarleg for den gode helsa deira.
Religiøs praksis
Sjamanen, eller noaiden, som det heiter på samisk, var ein samsik prest. Han skulle ha ein spesiell kontakt med andeverda. Han greidde å setja seg sjølv i ein slag transe, eller ein djup meditasjon for å spå framtida eller heila sjukdom. Den viktigaste reiskapen til sjamanen var runebomma (ei slag tromme laga hovudsakleg av reinskinn, tre og bein). Denne var ein veldig viktig gjenstand i den førkristne samiske religionen. Runebomma var dekorert med teikningar som forestilte legender og segn, og dei kunne og forestille samiske gudar. Mange runebommer viser òg bilete av jomfru Maria, Gud, Den heilage anden og Jesus Kristus, dette som følgje av kristningen på byrjinga av 1800-talet.
Kjelder til samisk religion
Blant dei viktigaste eldre skriftlege kjeldene til samisk religion er «Nærøymanuskriptet» av presten Johan Randulf, og misjonsprest Thomas von Westen sine notatar. Von Westen arbeidde med fornorsking av samane, og både Randulf og hans notatar må sjåast i ljos av dette. Isaac Olsen (1680-1739) samarbeidde med von Westen, og skreiv ein Relation om lappernes vildfarelser og overtro, som vart trykt i 1910.
Andre kjelder er eldre mellomalderskrifter, rettsprotokollar frå 1600-talet og folkloristiske studiar. Arkeologiske kjelder kan òg gje informasjon om kultstadar og offerpraksis.
System of a Down
System of a Down (ofte referert til som System og forkorta SOAD) er eit amerikansk nu metal-/alternativ metal-band. Gruppa blei forma i 1995 i Glendale i California og har so langt gjeve ut fem album. Alle fire medlemmene er av armensk avstamning. Gruppa er kjend for å utrykkja sterke meiningar, mellom anna imot den USA-amerikanske krigen mot terrorisme. Gruppa har også vunne ein Grammy for songen B.Y.O.B. i 2006. Gruppa var inaktiv frå 2006 til 2011, då dei kom saman att for å halda konsertar.
Prøvesong
Prøvesong er ein metode for å testa songevna til ein potensiell songar, nytta mellom anna i kor. Under prøvesongen vert prøvesongaren beden om å syna sitt musikalske talent, register og stemmeklang. Til dømes kan dette gjerast ved å syngja somme oppvarmingssongar, og gjerne ein kjend song. Dersom dirigenten finn songevna til prøvesongaren tilstrekkeleg, vil han eller ho kunna verta teken opp i koret.
10. serierunde i Oddsenligaen avdeling 3 2013
10. serierunde i Oddsenligaen avdeling 3 2013 vart gjennomført med fem kampar laurdag 15. juni og to kampar søndag 16. juni. rykte i frå i toppen med ein 4–0-siger over på heimebane, då  tapte 3–1 borte for. hadde då sjansen til å ta over sølvplassen, men klarte berre uavgjort borte mot botnlaget. Med tapet sitt hamna Egersund på den øvste nedrykksplassen.
Det Kgl. Selskap for Norges Vel
'''Det Kgl. Selskap for Norges Vel' (kortform Norges Vel'') vart oppretta i 29. desember 1809 for å fremje lokalt utviklingsarbeid i Noreg. Initiativtakarane var blant andre biskop Frederik Julius Bech, Jacob Rosted, assessor Peter Collett og grev Wedel-Jarlsberg. Alt i 1810 tok selskapet initiativet til pengeinnsamling til støtte for eit norsk universitet i Christiania. Seinare brukte Henrik Wergeland selskapet i arbeidet for å fremje folkeopplysing.
Norges Vel har i dag til formål å arbeide for utvikling av livskraftige lokalsamfunn. Medlemmene er organisasjonar og einskildpersonar, i hovudsak med tilknyting til landbruk, husflid og andre bygdenæringar.
Organisasjonen deler ut Medaljen for lang og tro tjeneste og enkelte andre heidersteikn. Norges Vel forvaltar òg legat; bl.a. eit eige utdanningslegat, eit landbrukslegat og eit kultur- og miljølegat.
Organisasjonen, som har nær 40 tilsette, har hovudkontoret på Hellerud i Skedsmo kommune nord for Oslo. Dei har òg avdelingskontor i Bergen og i Levanger, samt eigne landkontor i Tanzania, Kosovo, Makedonia og Guatemala.
Aarskogs syndrom
Aarskogs syndrom, også kjent som Aarskog-Scotts syndrom, er eit familiært syndrom (samansett tilstand) som er kjenneteikna av kort kroppsvokster, unormal ansiktsvokster, og abnormitetar i hender, føter og i scrotum (pungen). Tilstanden har fått namnet sitt etter den norske lækjaren og genetikaren Dagfinn Aarskog og den amerikanske pediateren (barnelækjaren) Charles I. Scott jr.
Medisinske nemningar på tilstanden er m.a.: Facio-genito-digitalt syndrom, faciogenital dysplasi og det engelske «shawl scrotum syndrome».
Dei som er råka av tilstanden har gjerne rundt ansikt med brei panne, auka fråstand mellom augene (hypertelorisme), kort nase med framovervende nasebor, endringar i hendene og flat (salveskeforma) scrotum. Gutar har tilstanden fullt ut, jenter som er bærarar kan ha mindre tydelege teikn. Etter tre års alder har dei som er råka gjerne sein modning fysisk og psykisk.
Litteratur
D. Aarskog: A familial syndrome of short stature associated with facial dysplasia and genital anomalies. Journal of Pediatrics, St. Louis, 1970; 77: 856-861.
C. I. Scott Jr. ''Unusual facies, joint hypermobility, genital anomaly and short stature. A new dysmorphic syndrome''. I: D. Bergsma, V. A. McKusick,, B. W. Konigsmark (red.): The Clinical Delineation of Birth Defects. Vol 10, The Endocrine System, Baltimore 1971, pp 240-246. Eller: Birth Defects Original Article Series, New York, 1971, 7: 260-246.
Brankialcyste
Brankialcystar (dessutan kalla brankialfistlar, laterale halscystar og laterale halsfistlar) er medfødde cystar og fistlar på halsen som har vorte danna i fosterlivet frå gjellebogar og gjellefurer.
Bokbåten «Epos»
Bokbåten «Epos» er ein båt som går som omreisande bibliotek for mindre stader langs kysten og inni fjordane i vestlandsfylka Hordaland, Møre og Romsdal og Sogn og Fjordane. Drifta av bokbåten er eit samarbeid mellom fylkesbiblioteka i desse tre fylka og skjer frå MS «Epos». Båten hadde i 2007 130 driftsdagar og eit utlån på 53 000. Born og eldre er viktigaste brukargruppene for båtbiblioteket.
Bibliotekbåtdrifta i Hordaland starta i 1959 frå fiskebåten «Abdullah», men det vart etter få år tydeleg at ein trong ein større og meir tenleg båt og i 1963 vart MS «Epos» spesialbygd for å kunne gå som bibliotekbåt for Hordaland fylkeskommune, og allereie året etter vart også Sogn og Fjordane og Møre og Romsdal med i ordninga. Bokbåtbiblioteket har 20 000 bøker, av det er det plass til 6000 i båten, resten er alltid utlånd eller utplassert på stoppestadane. Der er det eigne kontaktpersonar som arbeider som bindeledd mellom lånarane og biblioteket, og som arbeider for å få rotasjon på bøkene mellom vitjingane av bokbåten på staden. Attåt bøker og lydbøker har båten med eit kulturprogram som til dømes kan vere forfattarar som les frå bøkene sine, eller små teaterframsyningar.
Det er i vinterhalvåret «Epos» går som bibliotekbåt, resten av året vert han nytta som selskapsbåt, i turisttrafikk og annan skysstrafikk.
Mike Elizondo
Mike Elizondo er ein USA-amerikansk produsent, låtskrivar og multi-instrumentalist. Han var ein protesjé hos Dr. Dre og er kjend for ein særs variert CV som omfattar arbeid med 50 Cent, Eminem, Carrie Underwood, Fiona Apple, Mastodon, Ry Cooder og Twenty One Pilots, blant fleire. Av songar han har vore med å skrive finn ein «In Da Club» av 50 Cent, Eminem sine «Just Lose It» og «The Real Slim Shady», «Family Affair» av Mary J. Blige og Carrie Underwood sin «Cowboy Casanova». Han har vunne Grammyprisen og vore nominert fire gonger. Han har medverka på album som til saman har selt over 60 millionar eksemplar i USA aleine.
Orvin
Han ligg nord for Biel/Bienne i ein sidedal til elva Suze.
Terry Pratchett
Terence David John Pratchett, best kjend under forfattarnamnet Terry Pratchett eller Pterry, var ein engelsk fantasy- og science fiction-forfattar. Han var best kjend for Discworld-serien (Skiveverdenen på bokmål). I tillegg til denne har han skrive ei rekkje fantasy-bøker for born. Pratchett skreiv over 70 bøker i løpet av karrieren sin.
Biografi
Terry Pratchett publiserte sitt første verk som trettenåring i 1961, då novella «The Hades Business» vart prenta i skuleavisa på skulen hans. Seinare vart novella prenta om att i Science Fantasy Magazine i 1963, og det fekk han 14 pund for. Den neste teksten han fekk prenta var «Night Dweller» i New Worlds Magazine (nummer 156) i november 1965.
Etter at Pratchett slutta på skulen i 1965 fekk han seg jobb som lokal journalist for the Bucks Free Press. Om det har han seinare sagt at «eg byrja å arbeide om morgonen og såg den første brødteksten min tre timar seinare; «bratt lærekurve» tydde noko den gongen.» Etter det gjekk han vidare til ei rekke regionale aviser i Sørvest-England.
Medan han arbeidde som journalist, vart han tilfeldigvis send for å intervjue ein mann som heitte Peter Bander van Duren. Van Duren sat i leiinga i det vesle forlaget Colin Smythe Ltd og skulle intervjuast om ei bok selskapet nyleg hadde sloppe på marknaden. Pratchett nemnde at han hadde skrive ein roman, The Carpet People. I 1971 trykte forlaget boka hans.
I 1980 fekk Pratchett stillinga som presseansvarleg for straumselskapet CEGB i eit område dekt av atomkraftverk. I ettertid har han kommentert at han hadde enormt god timing, reint karrieremessig, når han skaffa seg ein slik jobb like etter den store atomkraftverk-ulukka på Three Mile Island i USA.
Då han såg at han tente nok pengar til å leve av å skrive bøker, sa han opp jobben i CEGB i 1987. Frå då av produserte han so mykje som to romanar årleg. Statistikk har vist at eitt prosent av alle skjønnlitterære bøker selde i Storbritannia var skrivne av Pratchett. Dette var før den enorme suksessen til J.K. Rowling med Harry Potter.
I 1998 vart Pratchett tildelt ordenen Officer of the Order of the British Empire (OBE, Offiser av den britiske imperieordenen) for sine tenester innan litteratur. «Eg mistenkjer at mine «tenester innan litteraturen» må vere å prøve å la vere å skrive litteratur», var den lett sarkastiske kommentaren hans etter utdelinga. Fleire universitet har utnemnt han til æresdoktor i litteratur.
Pratchett har ei dotter, Rhianna Pratchett (fødd 1976), som òg er fantasyforfattar og journalist.
I 2007 fekk Terry Pratchett diagnosen Alzheimers sjukdom. Då han fekk sjukdommen, vart han uroleg for at han ikkje skulle rekkje å gje ut den siste boka i Discworld-serien. Boka kom likevel ut i 2013. Han døydde heime med familien rundt seg nesten to år seinare.
Discworld
Discworld-serien er eit humoristisk fantasyverk på til saman 40 bøker som parodierer alt mellom himmel og jord i den verkelege verda. Den fyrste boka, «The Colour of Magic», kom ut i 1983, og den siste, «Raising Steam», i 2013.
Gjennom Discworld-serien har Pratchett parodiert ei enorm vidd av tema; t.d. scifi- og fantasyfigurar, filmar av Ingmar Bergman, Australia, filmskaping, rock, religion (i massevis), filosofi, monarki, og så bortetter i det uendelege. Stilen er særs sarkastisk og munnrapp.
Saman med Ian Stewart og Jack Cohen har Pratchett òg skrive bøker om oppbygginga av verda i Discworld-serien.
Joachim Cooder
Joachim Herbert Cooder er ein USA-amerikansk trommeslagar, perkusjonist og klaverspelar, mest kjend for samarbeida med faren sin, Ry Cooder.
Cooder vart teken med på turnear med faren frå ung alder, som eksponerte han for mange kjende musikarar.
Cooder spelte på dei Grammyvinnande albuma A Meeting by the River (1993og and Buena Vista Social Club (1997).
I 2012 gav Cooder ut debutalbumet sitt, Love on a Real Train, i samarbeid med Petra Haden, Frank Lyon, Inara George, Robert Francis, Matt Costa, Juliette Commagere (kona hans) og Jon Hassell.
Diskografi
Spelar på:
Yuta Tsunami
Yuta Tsunami er ein japansk fotballspelar.
Han spela for klubben AC Nagano Parceiro.
Taiga
Taiga (frå russisk тайга́) er eit av dei største hovudøkosystema eller bioma på jorda. Det vert òg kalla boreal barskog.
Taigalandskapet er kjenneteikna av skogar med eviggrøne nåletre. Det dreier seg om subarktiske og fuktige område, der plantesamfunna er dominert av til dømes lerk, edelgran, gran og furu. Desse treslaga er godt tilpassa eit kaldt klima. Somme stader fing ein tydelege innslag av bjørk og osp. Myrområde og tilknytte planteartar er òg vanleg.
Den gjennomsnittlege temperaturen for juli er i taigaområda høgare enn 10 °C, men vekstsesongen er kortare enn 100 dagar. Nedbør fell som regn, skodde, rim eller snø, og den er på mellom 400 og 850 mm pr. år. Jorda er prega av stort nedbørsoverskot, som gjer at kalk og andre mineral vert vaska ut. I tillegg dannar rotnande nåler syrer og andre stoff som hemmar spiring.
Taigaen er den ytste sona før tundraen. Taigalandskapet er typisk for store delar av Sibir, men òg for Canada og Alaska.
Dagfinn Aarskog
Dagfinn Aarskog er ein norsk lækjar, pediater (barnelækjar) og genetikar fødd i Ålesund
Han har medisinsk embetseksamen frå Universitetet i Bergen frå 1956 og fekk den medisinske doktorgraden i 1965. Aarskog er spesialist i pediatri (barnesjukdommar) frå 1964 og i medisinsk genetikk frå 1974.
Dagfinn Aarskog har særleg forska på perinatal endokrinologi, kalsiumomsetjing, vekstforstyrrelsar og cellegenetikk, og har utgjeve over 250 artiklar om desse emna. Han har gjeve namnet til Aarskogs syndrom.
Ragnar Hoen
Ragnar Harald Hoen var ein norsk sjakkspelar. Han vart Noregsmeister i sjakk tre gongar, i 1963, 1978 og 1981. , og vann den nordiske meisterskapen i sjakk i 1967.
Ragnar Hoen vart utnemnd til tittelen FM (FIDE-meister i sjakk) av Verdssjakkforbundet FIDE.
Han har vore på det norske landslaget i sjakk-olympiaden (VM for landslag) heile 12 gongar, alle sjakk-OL frå 1960 til 1982, av dette fem gongar også som lagleiar.
Ragnar Hoen vann seniorklassa i NM i sjakk, aldersklassa for dei som er over 60 år kvart år frå 2002 til 2008, 7 år på rad, og deretter også i 2011.
Ragnar Hoen var heile 17 gongar med på å vinne NM i sjakk for klubblag for Oslo Schakselskap sitt lag.
Ragnar Hoen var onkel til høgdehopparen Steinar Hoen.
Județ
Eit județ (//) er ei administrativ eining i Romania og vart òg ei stund nytta i Moldova. Den næraste samanlikninga ein kjem på norsk er «fylke». Innafor kvart județ er det tre ulike kategoriar på det kommunale planet:
Namnet kjem frå det rumenske ordet jude (frå latinsk «judicis»), som var eit kontor med administrative og rettslege funksjonar i Dei donauske fyrstedøma, som grovt sett tilsvarte både dommar og borgarmeister.
Utanom hovudstaden București, som er ein kommune utanfor fylkesstrukturen, har landet 41 județ:
Masahide Hiraoka
Masahide Hiraoka er ein japansk fotballspelar.
Han spela for klubbane AC Nagano Parceiro, Azul Claro Numazu og Iwaki FC.
Tajga
Busetnaden vart grunnlagd på slutten av 1800-talet i samband med bygginga av den transsibirske jernbanen. Han heitte i starten Tomsk-Tajozjnyj. Stasjonen vart opna i 1898. Tajga fekk bystatus i 1925.
Espen Lie
Espen Lie i Porsgrunn er ein norsk sjakkspelar. Han blei Noregsmeister i sjakk i 2007. Espen Lie blei også utnemnd til Internasjonal meister i sjakk (IM) i 2007.